Zaynab Alƙali (An haife ta a shekara ta 1950) ta kasance farfesa ce a harshen Turanci. Kuma ta fito ne daga gidan Turah- Mazila dake jahar Borno da Adamawa, tayi Makarantar sakandiren ta ne a Queen Elizabeth,da ke kasar Illorin. Sannan ta tafi zuwa Jami'ar Ahmadu Bello dake Zaria, inda ta samu digirin ta na farko dana biyu. Daga baya ta koma Jami'ar Bayero dake jihar Kano inda ta karanta turanci har ta kai ga ta samu digiri na uku wato matakin Dakta. Zainab Alkali ta shahara a rubuce-rubucen takaitattun kagaggun labarai, littafinta na farko data wallafa ya shahara, shi ne littafinta 'The Stillborn' a shekara ta 1984 sannan sai littattafanta biyu 'Virtuous woman' wadda Longman suka wallafa a shekara ta 1987, Zainab Alkali dai ta kasance marubuciya kuma ta wallafa littafai da dama, kuma littattafanta sun kasance an fassara su zuwa yaruka daban-daban kamar Jamusanci, larabci, Faransanci, Safaniyanci da dai sauran su. Tana daga cikin mata marubuta na farko a Arewacin Najeriya. An haifi Zainab Alkali ne a garin Tura-Wazila a jahar Borno dake Arewacin kasar Najeriya a shekarar ta 1950.